Woza Friday: Silomculi Wengoma zeRhumba uSfundo Nkala
“… Ngisuke eNkayi eGwamba ngaza lapha koBulawayo. Ngithe ngifika lapha koBulawayo vele bengilethalenti lokucula … Okwamanje idlalade leli lami ngelokuqala."
BULAWAYO — Kuhlelo Woza Friday kuliviki silomculi womdumo weRhumba uSfundo Nkala ohamba ngegama elithi Mazwamahle Super Sound Band. Udabuka eNkayi, okulabantu abanengi njengezinye indawo zelizwe, abathakazelela umculo lo. “… Ngisuke eNkayi eGwamba ngaza lapha koBulawayo. Ngithe ngifika lapha koBulawayo vele bengilethalenti lokucula … Okwamanje idlalade leli lami ngelokuqala." USfundo usebenze labaculi abanengi bomdumo weRhumba abayibo abamenza laye wathunukala ukuthi laye enze owakhe. "Ngaqala ngile15 years ukuhlabela. Ngaqalisa kubo Ndux Junior ngahamba kubo Magwaza lakho ngihamba ngigida, iMlambos, ngihamba ngigida. Kwangithunuka kakhulu ngafunda ngazokuba loNkinga umfowethu waseLupane nguye owangithunuka kakhulu wathi mfowethu asisebenze ngaqalisa ke ukucula kuye sabasonke ngasengiphuma khathesi sengisiba ngedwa sengiphuphe leli igama elithi Mazwa'mahle Super Sound Band." Uledlalade lakhe elitsha elitshisayo aliphekele uzulu. "I-album lami elokuqala libhalwe iMazwa'mahle Super Sound Band, ehh ingoma yokuqala, eyesibili nguJohane 14, uThando, Isiphiwo Sami, Bazali Bami, Imali.” Okwangenza ngakhetha irhumba yikuthi umculo lowu vele ithalenti leli ngisuke lalo phansi from ekhaya ngigida kakhulu. So, lokuphupha izingoma, so igama leli elithi Mazwa'mahle ngaliphupha, ngaliboniswa ngabe sengiqala iband." Silokhu siphethe idlalade lika Mazwamahle Super Sound Band, pho umculo wakho abalaleli bangawuthola ngaphi. "Okwamanje ingoma zami zikhona angikabi leCompany engangincedisa from ukuzithengisa, kodwa okwamanje ngiyabhoda koBulawayo ngiya promoter iCD lami, so oyabe ezifuna ngitholakala kuWhatsApp or uyangifonela kunumber ethi 0716840024."